**Bliv censor**

SOSU Esbjerg er jævnligt på udkig efter censorer til vores uddannelser. Det gælder både i forhold til vores grundforløbsprøve og de afsluttende prøver på hovedforløbs-uddannelserne.

Som censor er du med til at sikre ensartethed og retfærdig behandling af eleverne, samt skabe en tryg stemning, så eleverne får de bedste forudsætninger for at bestå prøverne.

**At være censor kræver følgende:**

* Kendskab til uddannelsen og dens mål
* Arbejder indenfor fagområdet og samarbejder i hverdagen med færdiguddannede indenfor det uddannelsesområde, hvor du skal være censor
* Overordnet kendskab til den obligatoriske litteratur på uddannelsen
* Minimum 3 års relevant praksiserfaring efter endt uddannelse
* Uddannelsesniveau for censorer på GF2 SOSU: Minimum en social- og sundhedsassistentuddannelse
* Uddannelsesniveau for social- og sundhedshjælperuddannelsen: Minimum en social- og sundhedsassistentuddannelse
* Uddannelsesniveau for censorer på social- og sundhedsassistentuddannelsen: Mellemlang videregående sundhedsfaglig uddannelse
* Uddannelsesniveau for censorer på GF2 PA Minimum en pædagogisk assistentuddannelse
* Uddannelsesniveau for censorer på den pædagogiske assistentuddannelse: Pædagoguddannelse / pædagogisk assistent

Der henvises til bekendtgørelser

* [Bekendtgørelse om karakterskala og anden bedømmelse (retsinformation.dk)](https://www.retsinformation.dk/eli/lta/2007/262)
* [Erhvervsrettet eksamensbekendtgørelse (retsinformation.dk)](https://www.retsinformation.dk/eli/lta/2014/41)

Aflønning sker som almindelig lønudbetaling fra SOSU Esbjerg.

**Ønsker du at blive en del af vores censorkorps?**

Så send en mail med udfyldt ansøgningsskema til post@sosuesbjerg.dk . Derefter vil vi vurdere din ansøgning, og hvis du godkendes, vil du blive indkaldt til en samtale, hvor du klædes på til funktionen.

Du er velkommen til at kontakte os, hvis du har spørgsmål eller er nysgerrig på opgaven på følgende mails:

Gf2 SOSU og SSH Kathrine Buchwald Nielsen kbn@sosuesbjerg.dk

SSA Mette Hoffenzits Kristensen mhn@sosuesbjerg.dk

Gf2 PA og PA Malene Visby mvi@sosuesbjerg.dk